Depresia post-natală se caracterizează prin schimbări dese ale dispoziţiei, teamă şi îngrijorare sporită privind calitaţile de mamă şi siguranţa copilului, implicare excesivă care duce la epuizare. Mămica se confruntă cu o stare de oboseală crescută, tristeţe, plânge des şi nu se poate bucura de momentele plăcute pe care noul statut i le aduce. Depresia post-natală este adesea confundată cu ceea ce în limbaj de specialitate se numeşte “baby blues”. Această stare apare în primele zile după naştere, spre deosebire de depresia post-natală, care apare în primele 4 săptămăni.